Document ID: 31995R1675

KOMMISSIONENS FORORDNING (EF) Nr. 1675/95 af 10. juli 1995 om åbning af licitationer over støtte til privat oplagring af hele og halve slagtekroppe af lam i Irland og Nordirland
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3013/89 af 25. september 1989 om den fælles markedsordning for fåre- og gedekød (1), senest ændret ved forordning (EF) nr. 1265/95 (2), særlig artikel 7, stk. 2, og
ud fra følgende betragtninger:
Ved Kommissionens forordning (EØF) nr. 3446/90 af 27. november 1990 om gennemførelsesbestemmelser vedrørende støtte til privat oplagring af fåre- og gedekød (3), senest ændret ved forordning (EF) nr. 3533/93 (4), fastsættes der bl.a. nærmere regler for licitation;
i Kommissionens forordning (EØF) nr. 3447/90 af 28. november 1990 om de særlige betingelser for ydelse af støtte til privat oplagring af fåre- og gedekød (5), senest ændret ved forordning (EF) nr. 879/95 (6), er det fastsat, hvilke minimumsmængder et bud kan vedrøre;
anvendelsen af artikel 7, stk. 2, i forordning (EØF) nr. 3013/89 kan medføre at der åbnes en licitation over støtte til privat oplagring; ifølge ovennævnte artikel anvendes disse foranstaltninger på basis af situationen i hvert noteringsområde; i betragtning af den særlig vanskelige markedssituation i Irland og Nordirland er det hensigtsmæssigt at indlede en licitation;
det er derfor hensigtsmæssigt at åbne licitationerne særskilt for disse områder;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fåre- og Gedekød -
UDSTEDT FØLGENDE FORORDNING:
Artikel 1
Der indledes licitationer i Irland og Nordirland med henblik på støtte til privat oplagring af hele og halve slagtekroppe af lam.
Der kan efter bestemmelserne i forordning (EØF) nr. 3447/90 indgives bud til interventionsorganerne i de berørte medlemsstater.
Artikel 2
Buddene skal indgives senest den 13. juli 1995, kl. 14.00, til det relevante interventionsorgan.
Artikel 3
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 10. juli 1995.

Labels: 17
19
3
6
18